EL Επίσημη Εφημερίδα της Ευρωπαϊκής Ένωσης C 117/22

Συνοπτικό δελτίο κοινοποιούμενο από τα κράτη μέλη για τις κρατικές ενισχύσεις που χορηγούνται σύμφωνα με τον κανονισμό (ΕΚ) αριθ. 1857/2006 της Επιτροπής σχετικά με την εφαρμογή των άρθρων 87 και 88 της συνθήκης ΕΚ στις κρατικές ενισχύσεις προς μικρομεσαίες επιχειρήσεις που δραστηριοποιούνται στους τομείς της παραγωγής, μεταποίησης και εμπορίας γεωργικών προϊόντων όπως τροποποιήθηκε με τον κανονισμό (ΕΚ) αριθ. 70/2001

(2008/C 117/10)

Αριθμός ενίσχυσης: XA 18/08

Κράτος μέλος: Δημοκρατία της Σλοβενίας

Περιφέρεια: Območje občine Hrpelje-Kozina

Τίτλος του καθεστώτος ενισχύσεων ή επωνυμία της επιχείρησης που λαμβάνει μεμονωμένη ενίσχυση: Pomoči za ohranjanje in razvoj kmetijstva in podeželja v občini Hrpelje-Kozina 2007–2013

Νομική βάση: Pravilnik o dodeljevanju državnih pomoči za ohranjanje in razvoj kmetijstva ter podeželja v občini Hrpelje-Kozina v obdobju 2007–2013 (II. Poglavje)

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στη δικαιούχο επιχείρηση:

2007: 17 000 EUR

2008: 27 000 EUR

2009: 27 000 EUR

2010: 27 000 EUR

2011: 27 000 EUR

2012: 27 000 EUR

2013: 27 000 EUR

Μέγιστη ένταση ενίσχυσης:

1. Επενδύσεις σε γεωργικές εκμεταλλεύσεις για τους σκοπούς της πρωτογενούς παραγωγής:

— έως 50 % των επιλέξιμων δαπανών στις μειονεκτικές περιοχές και έως 40 % των επιλέξιμων δαπανών στις άλλες περιοχές.

Η ενίσχυση προορίζεται για επενδύσεις αποκατάστασης στοιχείων των γεωργικών εκμεταλλεύσεων και αγοράς εξοπλισμού χρησιμοποιούμενου στη γεωργική παραγωγή, για επενδύσεις σε μόνιμες καλλιέργειες, στη βελτίωση γεωργικών εκτάσεων και τη διαχείριση βοσκοτόπων.

2. Ενισχύσεις για τη διατήρηση παραδοσιακών κτιρίων:

— έως 100 % των πραγματικών δαπανών, στην περίπτωση επενδύσεων σε μη παραγωγικά στοιχεία,

— έως 60 %, ή προκειμένου για μειονεκτικές περιοχές έως 75 %, των πραγματικών δαπανών επενδύσεων σε μέσα παραγωγής των γεωργικών εκμεταλλεύσεων, υπό τον όρο ότι η επένδυση δεν συνεπάγεται αύξηση της παραγωγικής ικανότητας της γεωργικής εκμετάλλευσης,

— είναι δυνατόν να χορηγείται πρόσθετη ενίσχυση καλύπτουσα ποσοστό έως και 100 % των πρόσθετων δαπανών που προκύπτουν από τη χρήση παραδοσιακών υλικών τα οποία είναι απαραίτητα για τη διατήρηση των παραδοσιακών στοιχείων των κτιρίων.

3. Μετεγκατάσταση αγροτικών κτιρίων για λόγους δημοσίου συμφέροντος:

— έως 100 % των πραγματικών δαπανών, όταν η μετεγκατάσταση συνίσταται απλώς στην αποξήλωση, μετακίνηση και εκ νέου ανέγερση υφιστάμενων κτιριακών εγκαταστάσεων,

— όταν η μετεγκατάσταση έχει ως αποτέλεσμα τον εκσυγχρονισμό κτιριακών εγκαταστάσεων της γεωργικής εκμετάλλευσης, ο κάτοχος της γεωργικής εκμετάλλευσης πρέπει να συνεισφέρει τουλάχιστον το 60 %, ή στις μειονεκτικές περιοχές τουλάχιστον το 50 %, της αύξησης της αξίας των σχετικών εγκαταστάσεων μετά τη μετεγκατάσταση. Εάν ο δικαιούχος είναι νέος γεωργός, το ποσοστό συνεισφοράς του πρέπει να είναι, αντιστοίχως, 55 % ή 45 % τουλάχιστον,

— όταν η μετεγκατάσταση έχει ως αποτέλεσμα αύξηση της παραγωγικής ικανότητας, ο κάτοχος της γεωργικής εκμετάλλευσης πρέπει να συνεισφέρει τουλάχιστον το 60 %, ή στις μειονεκτικές περιοχές τουλάχιστον το 50 %, των σχετικών με την ανωτέρω αύξηση δαπανών. Εάν ο δικαιούχος είναι νέος γεωργός, το ποσοστό συνεισφοράς του πρέπει να είναι, αντιστοίχως, 55 % ή 45 % τουλάχιστον.

4. Ενισχύσεις για την πληρωμή ασφαλίστρων:

— το επίπεδο της δημοτικής συγχρηματοδότησης αντιστοιχεί στη διαφορά μεταξύ του ποσοστού συγχρηματοδότησης των ασφαλίστρων από τον κρατικό προϋπολογισμό και ποσοστού έως και 50 % των επιλέξιμων δαπανών ασφαλίστρων για την ασφάλιση των καλλιεργειών και των καρπών, και για την ασφάλιση του ζωικού κεφαλαίου έναντι ασθενειών.

5. Ενισχύσεις αναδασμού:

— έως 100 % των πραγματικών νομικών και διοικητικών δαπανών.

6. Ενισχύσεις για την ενθάρρυνση της παραγωγής γεωργικών προϊόντων ποιότητας:

— έως 100 % των δαπανών· η ενίσχυση χορηγείται υπό μορφή επιδοτούμενων υπηρεσιών και δεν περιλαμβάνει άμεση καταβολή χρηματικών ποσών σε παραγωγούς.

7. Παροχή τεχνικής υποστήριξης στον γεωργικό τομέα:

— ενίσχυση, υπό μορφή επιδοτούμενων υπηρεσιών, καλύπτουσα ποσοστό έως 100 % των δαπανών εκπαίδευσης και κατάρτισης γεωργών, παροχής συμβουλευτικών υπηρεσιών, διοργάνωσης φόρουμ, διαγωνισμών, εμποροπανηγύρεων και εκθέσεων, δημοσιεύσεων καταλόγων και σελίδων στο Διαδίκτυο, και διάδοσης επιστημονικών γνώσεων. Η ενίσχυση χορηγείται υπό μορφή επιδοτούμενων υπηρεσιών και δεν περιλαμβάνει άμεση καταβολή χρηματικών ποσών σε παραγωγούς

Ημερομηνία έναρξης εφαρμογής: Δεκέμβριος 2007 (οι ενισχύσεις θα χορηγηθούν μόνο μετά τη δημοσίευση του συνοπτικού δελτίου στον ιστότοπο της Ευρωπαϊκής Επιτροπής)

Διάρκεια εφαρμογής του καθεστώτος ενισχύσεων ή χορήγησης της μεμονωμένης ενίσχυσης: Έως τις 31.12.2013

Στόχος της ενίσχυσης: Στήριξη ΜΜΕ

Παραπομπή σε άρθρα του κανονισμού (ΕΚ) αριθ. 1857/2006 και επιλέξιμες δαπάνες: Το κεφάλαιο ΙΙ του σχεδίου κανόνων σχετικά με τη χορήγηση κρατικών ενισχύσεων για τη διατήρηση και την ανάπτυξη της γεωργίας και των αγροτικών περιοχών στον δήμο Hrpelje-Kozina προβλέπει μέτρα που συνιστούν κρατικές ενισχύσεις σύμφωνα με τα ακόλουθα άρθρα του κανονισμού (EΚ) αριθ. 1857/2006 της Επιτροπής, της 15ης Δεκεμβρίου 2006, σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στον τομέα της παραγωγής γεωργικών προϊόντων και για την τροποποίηση του κανονισμού (ΕΚ) αριθ. 70/2001 (ΕΕ L 358 της 16.12.2006, σ. 3):

άρθρο 4: Επενδύσεις σε γεωργικές εκμεταλλεύσεις,

άρθρο 5: Διατήρηση παραδοσιακών τοπίων και κτιρίων,

άρθρο 6: Μετεγκατάσταση αγροτικών κτιρίων για λόγους δημοσίου συμφέροντος,

άρθρο 12: Ενισχύσεις για την πληρωμή ασφαλίστρων,

άρθρο 13: Ενισχύσεις αναδασμού,

άρθρο 14: Ενισχύσεις για την ενθάρρυνση της παραγωγής γεωργικών προϊόντων ποιότητας,

άρθρο 15: Παροχή τεχνικής υποστήριξης στον γεωργικό τομέα

Σχετικός(-οί) κλάδος(-οι): Γεωργία

Ονομασία και διεύθυνση της χορηγούσας αρχής:

Občina Hrpelje-Kozina, Hrpelje Reška cesta 14 SLO-6240 Kozina

Διεύθυνση στο Διαδίκτυο: http://www.uradni-list.si/1/ulonline.jsp?urlid=2007109&dhid=92827

Λοιπές πληροφορίες: Το μέτρο της πληρωμής των ασφαλίστρων για την ασφάλιση των καλλιεργειών και των καρπών επεκτείνεται και στα ακόλουθα δυσμενή καιρικά φαινόμενα που μπορούν να εξομοιωθούν με θεομηνία: εαρινός παγετός, χαλάζι, κεραυνοί, πυρκαγιές προκληθείσες από κεραυνούς, καταιγίδες και πλημμύρες.

Οι δημοτικοί κανόνες πληρούν τις απαιτήσεις του κανονισμού (ΕΚ) αριθ. 1857/2006 ως προς τα μέτρα που πρέπει να θεσπισθούν από τους δήμους, καθώς και τις εφαρμοστέες γενικές εκτελεστικές διατάξεις (διαδικασία χορήγησης, σώρευση, διαφάνεια και έλεγχος των ενισχύσεων)

Zvonko BENČIČ-MIDRE

Δήμαρχος

Αριθμός ενίσχυσης: XA 25/08

Κράτος μέλος: Κάτω Χώρες

Περιφέρεια: Provincie Noord-Brabant

Τίτλος του καθεστώτος ενισχύσεων ή ονομασία της εταιρείας που λαμβάνει μεμονωμένη ενίσχυση: Beleidsregels inzake de subsidieverlening in het kader van het convenant Stuurgroep Landbouw Innovatie Noord-Brabant (afgekort LIB-subsidieregeling).

Νομική βάση: Algemene subsidieverordening Provincie Noord-Brabant die de kaders geeft voor de LIB-subsidieregeling. Het betreft een verlenging van een bestaande regeling die in 2006 is gemeld (nr. XA-59/06) op grond van EG-Verordening 1/2004.

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία: Στο πλαίσιο της σύμβασης της Stuurgroep LIB, η επαρχία Βόρειας Βραβάντης διαθέτει συνολικά 481 460,81 EUR ετησίως σε μικρομεσαίες επιχειρήσεις που παράγουν γεωργικά προϊόντα, προκειμένου να προωθήσει περιβαλλοντικές και κοινωνικές καινοτομίες στη γεωργία

Μέγιστη ένταση της ενίσχυσης: Η μέγιστη ένταση της ενίσχυσης (ποσοστό της επένδυσης που είναι επιλέξιμο για ενίσχυση) ανέρχεται σε 40 %. Για την κατάρτιση κατόχων εκμεταλλεύσεων και για υπηρεσίες συμβούλων, η ένταση της ενίσχυσης μπορεί να ανέλθει σε 100 %, όπως προβλέπεται στο άρθρο 14 παράγραφος 2 και στο άρθρο 15 παράγραφος 3 του κανονισμού. Προκειμένου περί επενδυτικών ενισχύσεων για την κάλυψη των επιπρόσθετων δαπανών τις οποίες συνεπάγονται η προστασία και η βελτίωση του περιβάλλοντος, η βελτίωση των συνθηκών υγιεινής στις κτηνοτροφικές εκμεταλλεύσεις ή η ορθή μεταχείριση των ζώων, μπορεί να χορηγηθεί ενίσχυση μέχρι ποσοστού 60 %, υπό τον όρο ότι οι επενδύσεις υπερβαίνουν τις ισχύουσες ελάχιστες κοινοτικές απαιτήσεις.

Δεν χορηγείται ενίσχυση υψηλότερη από 35 000 EUR ετησίως ανά αίτηση ενίσχυσης, με ανώτατο όριο τα 100 000 EUR εντός τριετίας ανά έργο

Ημερομηνία εφαρμογής: Ιανουάριος 2008, μόλις δημοσιεύσει η Επιτροπή τις συνοπτικές πληροφορίες

Διάρκεια του καθεστώτος ενισχύσεων ή της χορήγησης μεμονωμένης ενίσχυσης: Έως την 1.1.2012

Στόχος της ενίσχυσης: Το σύνολο του μέτρου ενίσχυσης αποσκοπεί στη μείωση του κόστους παραγωγής, στη βελτίωση και την αναδιάταξη της παραγωγής, στην αναβάθμιση της ποιότητας ή/και στη βελτίωση του περιβάλλοντος, της υγιεινής και της ορθής μεταχείρισης των ζώων. Ειδικότερα, το καθεστώς ενισχύσεων LIB αποσκοπεί στην προώθηση καινοτόμων έργων στον τομέα της γεωργίας και της παραγωγής οπωροκηπευτικών, με άξονα τα εξής:

— Ο δεύτερος στόχος είναι νέος, σε σύγκριση με το καθεστώς που κοινοποιήθηκε το 2006. Το καθεστώς ανταποκρίνεται πλήρως στους κοινωνικούς και περιβαλλοντικούς στόχους της σημερινής ευρωπαϊκής κοινής γεωργικής πολιτικής. Οι πόροι που διατίθενται για τις βιολογικές καλλιέργειες ευθυγραμμίζονται με το παρόν σχέδιο δράσης που έχει καταρτίσει η Ευρωπαϊκή Ένωση για τη βιολογική γεωργία.

— Η ενίσχυση χορηγείται για τη στήριξη θεματικών καινοτομιών μικρής κλίμακας, μέσω των οποίων οι οικολογικές, κοινωνικές και οικονομικές πτυχές της γεωργίας και της παραγωγής οπωροκηπευτικών αλληλοενισχύονται όσο το δυνατόν περισσότερο.

Οι δραστηριότητες που μπορούν να υποστηριχθούν οικονομικά από την Stuurgroep LIB είναι οι εξής:

έρευνα της αγοράς, επινόηση και σχεδιασμός προϊόντων για την προώθηση της παραγωγής και της πώλησης ποιοτικών προϊόντων, όπως αναφέρεται στο άρθρο 32 του κανονισμού (ΕΚ) αριθ. 1698/2005 [άρθρο 14 παράγραφος 2 στοιχείο α) και άρθρο 14 παράγραφοι 3 και 5 του κανονισμού (ΕΚ) αριθ. 1857/2006],

ανάπτυξη και ανταλλαγή γνώσεων μεταξύ των κατόχων εκμεταλλεύσεων και των απασχολούμενων σε εκμεταλλεύσεις, μέσω της κάλυψης του κόστους για τη διοργάνωση προγραμμάτων ενημέρωσης/κατάρτισης και παροχής συμβουλών για γεωργικές καινοτομίες, καθώς και του κόστους για τη διοργάνωση φόρουμ ανταλλαγής γνώσεων μεταξύ επιχειρήσεων, όπως αναφέρεται στο άρθρο 15 παράγραφος 2 στοιχείο δ) του κανονισμού (ΕΚ) αριθ. 1857/2006, με την εφαρμογή επιστημονικών γνώσεων σε επίπεδο γεωργικής εκμετάλλευσης και τη διάδοση των γνώσεων μέσω δημοσιεύσεων [άρθρο 15 του κανονισμού (ΕΚ) αριθ. 1857/2006],

επενδύσεις σε ακίνητα και εξοπλισμό και, για τον σκοπό αυτό, πρόσληψη συμβούλων και εκπόνηση μελετών (σκοπιμότητας), με σκοπό τη μείωση του κόστους παραγωγής, τη βελτίωση και την αναδιάταξη της παραγωγής, την αναβάθμιση της ποιότητας των προϊόντων, τη βελτίωση των ορθής μεταχείρισης των ζώων, καθώς και του φυσικού περιβάλλοντος [άρθρο 4 παράγραφος 4 του κανονισμού (ΕΚ) αριθ. 1857/2006],

η ενίσχυση που αναφέρεται στα άρθρα 14 και 15 του κανονισμού δεν χορηγείται στους κατόχους γεωργικών εκμεταλλεύσεων (παραγωγούς), αλλά στους παρόχους υπηρεσιών,

οι δραστηριότητες πρέπει να λαμβάνουν χώρα σε υγιείς, βιώσιμες γεωργικές εκμεταλλεύσεις και να αποδίδουν συγκεκριμένα αποτελέσματα για παρεμφερείς εκμεταλλεύσεις.

Επιλέξιμες δραστηριότητες:

Οι επιλέξιμες δραστηριότητες αναφέρονται στο άρθρο 3 των υφισταμένων κανόνων του καθεστώτος LIB και στο άρθρο 1 στοιχεία γ) και δ) του διατάγματος για την τροποποίηση των κανόνων του καθεστώτος LIB

Σχετικός(-οί) κλάδος(-οι): Όλοι οι τομείς (πρωτογενούς) παραγωγής γεωργικών και οπωροκηπευτικών προϊόντων (ζωική και φυτική παραγωγή), εφόσον οι σχετικές επιχειρήσεις είναι μικρομεσαίες, όπως ορίζεται στον κανονισμό (ΕΚ) αριθ. 1857/2006

Ονομασία και διεύθυνση της χορηγούσας αρχής:

Gedeputeerde Staten van Noord-Brabant Brabantlaan 1 Postbus 90151 5200 MC `s-Hertogenbosch Nederland

Διεύθυνση στο Διαδίκτυο: http://www.brabant.nl/Werken/Land_%20en%20tuinbouw/Landbouw%20Innovatie%20Noord%20Brabant%20LIB.aspx

Λοιπές πληροφορίες: Στον ανωτέρω δικτυακό τόπο υπάρχουν τα σχετικά έγγραφα, προς ενημέρωση και μεταφόρτωση

Αριθμός ενίσχυσης: XA 26/08

Κράτος μέλος: Ηνωμένο Βασίλειο

Περιφέρεια: England

Τίτλος του καθεστώτος ενισχύσεων ή ονομασία της εταιρείας που λαμβάνει μεμονωμένη ενίσχυση: English Pig Health Scheme

Νομική βάση: Natural Environment and Rural Communities Act 2006, Sections 87, 88, 89, 90, 91, 93, 94, 96 and 97 et Levy Board UK Order 2007, Schedule I, part 2.

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία: Ο προϋπολογισμός θα καλύψει την περίοδο από την 1.4.2008 έως την 31.3.2013. Παρατίθεται κατωτέρω η κατανομή της προβλεπόμενης χρηματοδοτικής εισφοράς για έκαστο οικονομικό έτος:

Μέγιστη ένταση της ενίσχυσης: Η ένταση της ενίσχυσης ανέρχεται σε 75 %

Ημερομηνία εφαρμογής: Το καθεστώς θα τεθεί σε εφαρμογή την 1.4.2008

Διάρκεια του καθεστώτος ενισχύσεων ή της χορήγησης μεμονωμένης ενίσχυσης: Ημερομηνία έναρξης του καθεστώτος είναι η 1.4.2008. Η τελευταία ημερομηνία παροχής συμβουλών θα είναι η 30.3.2013, το δε καθεστώς θα λήξει στις 31.3.2013

Στόχος της ενίσχυσης: Υγεία και ορθή μεταχείριση των ζώων.

Σκοπός του καθεστώτος είναι η παροχή επιδοτούμενων υπηρεσιών σε μικρομεσαίους χοιροτρόφους, προκειμένου να δοθεί η δυνατότητα να υποβάλλονται τα σφάγια σε έλεγχο για την ανίχνευση ζωικών ασθενειών. Σκοπός είναι να μπορέσει να μειωθεί το επίπεδο υποκλινικών/ασυμπτωματικών νόσων στο αγγλικό ζωικό κεφάλαιο χοίρων και, επομένως, να βελτιωθεί η αποδοτικότητα του κλάδου. Αυτό είναι σύμφωνο με το άρθρο 10 του κανονισμού (ΕΚ) αριθ. 1857/2006

Σχετικός(-οί) κλάδος(-οι): Το καθεστώς εφαρμόζεται στις μικρομεσαίες επιχειρήσεις που ασχολούνται με την κτηνοτροφική παραγωγή

Ονομασία και διεύθυνση της χορηγούσας αρχής: Το αρμόδιο θεσμικό όργανο για το καθεστώς είναι το εξής:

Agriculture and Horticulture Development Board

Area 5C, Millbank

C/o Nobel House

17 Smith Square

London SW1P 3JR

United Kingdom

Ο αρμόδιος οργανισμός για τη διαχείριση του καθεστώτος είναι ο εξής:

BPEX Ltd

C/o Agriculture and Horticulture Development Board

Area 5C, Millbank

C/o Nobel House

17 Smith Square

London SW1P 3JR

United Kingdom

Διεύθυνση στο Διαδίκτυο: http://www.defra.gov.uk/farm/policy/levy-bodies/pdf/pig-health-scheme.pdf

Λοιπές πληροφορίες: Τη διαχείριση του καθεστώτος θα αναλάβει η BPEX Ltd, ιδιόκτητη θυγατρική του Agriculture and Horticulture Development Council.

Περισσότερες και λεπτομερέστερες πληροφορίες σχετικά με την επιλεξιμότητα και τους κανόνες του καθεστώτος υπάρχουν στον ανωτέρω δικτυακό σύνδεσμο.

Ημερομηνία και υπογραφή εξ ονόματος του Department for Environment, Food and Rural Affairs (Υπουργείου Περιβάλλοντος, Τροφίμων και Αγροτικών Υποθέσεων), αρμόδιας αρχής του Ηνωμένου Βασιλείου

Duncan Kerr

Agricultural State Aid

Department for Environment, Food and Rural Affairs

Area 8D, 9 Millbank

C/o Nobel House

17 Smith Square

Westminster

London SW1P 3JR

United Kingdom

Αριθμός ενίσχυσης: XA 30/08

Κράτος μέλος: Κυπριακή Δημοκρατία

Τίτλος του καθεστώτος ενίσχυσης ή ονομασία της εταιρείας που λαμβάνει μεμονωμένη ενίσχυση: Σχέδιο για την Κατεδάφιση με σκοπό τη Μετεγκατάσταση Οχληρών Κτηνοτροφικών Υποστατικών

Νομική βάση: Απόφαση Υπουργικού Συμβουλίου της 19ης Ιουνίου 2007

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία: 854 300 EUR (500 000 CYP)

Μέγιστη ένταση της ενίσχυσης: 50 % της αξίας αντικατάστασης των αδειούχων και 30 % των μη αδειούχων υποστατικών και 5 % της αξίας αντικατάστασης για κάλυψη μέρους των εξόδων για την κατεδάφιση και την απομάκρυνση των άχρηστων υλικών. Μέγιστη ενίσχυση 341 720 EUR (200 000 CYP) ανά δικαιούχο

Ημερομηνία εφαρμογής:

Διάρκεια του καθεστώτος ενισχύσεων ή της χορήγησης μεμονωμένης ενίσχυσης: Μέχρι 31.12.2013

Στόχος της ενίσχυσης: Η μετεγκατάσταση αγροτικών κτιρίων για λόγους δημοσίου συμφέροντος και συγκεκριμένα η παροχή κινήτρων σε κτηνοτρόφους για εθελοντική κατεδάφιση με σκοπό τη μετεγκατάσταση κτηνοτροφικών υποστατικών, τα οποία λόγω της θέσης τους έχουν καταστεί οχληρά σε υπερβολικό βαθμό ή και πηγή ρύπανσης του περιβάλλοντος ή των υπόγειων υδροφορέων λόγω της τοποθεσίας στην οποία βρίσκονται [κανονισμός (ΕΚ) αριθ. 1857/2006 άρθρο 6]

Σχετικός(-οί) κλάδος(-οι): Κτηνοτροφία

Ονομασία και διεύθυνση της χορηγούσας αρχής:

Τμήμα Γεωργίας, Υπουργείου Γεωργίας, Φυσικών Πόρων και Περιβάλλοντος Λεωφόρος Λουκή Ακρίτα 1 CY-411 Λευκωσία

Διεύθυνση στο Διαδίκτυο: www.moa.gov.cy/da

Λοιπές πληροφορίες: Η επιλογή των υποστατικών για συμμετοχή στο σχέδιο θα γίνεται με βάση καθορισμένα κριτήρια που σχετίζονται με το δημόσιο συμφέρον και τo βαθμό επηρεασμού του περιβάλλοντος

Αριθμός ενίσχυσης: XA 46/08

Κράτος μέλος: Δημοκρατία της Σλοβενίας

Περιφέρεια: Občina Cankova

Τίτλος του καθεστώτος ενισχύσεων ή επωνυμία της επιχείρησης που λαμβάνει μεμονωμένη ενίσχυση: Podpora programom razvoja kmetijstva in podeželja v občini Cankova 2007–2013

Νομική βάση: Pravilnik o dodeljevanju državnih pomoči na področju razvoja kmetijstva in podeželja v občini Cankova (II. Poglavje)

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στη δικαιούχο επιχείρηση:

2007: 23 535 EUR

2008: 24 250 EUR

2009: 25 000 EUR

2010: 25 750 EUR

2011: 26 500 EUR

2012: 27 250 EUR

2013: 28 000 EUR

Μέγιστη ένταση ενίσχυσης:

1. Επενδύσεις σε γεωργικές εκμεταλλεύσεις για τους σκοπούς της πρωτογενούς παραγωγής:

— έως 50 % των επιλέξιμων δαπανών στις μειονεκτικές περιοχές,

— έως 40 % των επιλέξιμων δαπανών στις άλλες περιοχές.

Η ενίσχυση προορίζεται για επενδύσεις αποκατάστασης στοιχείων των γεωργικών εκμεταλλεύσεων και αγοράς εξοπλισμού χρησιμοποιούμενου στη γεωργική παραγωγή, για επενδύσεις σε μόνιμες καλλιέργειες, στη βελτίωση γεωργικών εκτάσεων και τη διαχείριση βοσκοτόπων.

2. Διατήρηση παραδοσιακών τοπίων και κτιρίων:

— έως 100 % των πραγματικών δαπανών, στην περίπτωση επενδύσεων σε μη παραγωγικά στοιχεία,

— έως 60 %, ή προκειμένου για μειονεκτικές περιοχές έως 75 %, των πραγματικών δαπανών επενδύσεων σε μέσα παραγωγής των γεωργικών εκμεταλλεύσεων, υπό τον όρο ότι η επένδυση δεν συνεπάγεται αύξηση της παραγωγικής ικανότητας της γεωργικής εκμετάλλευσης,

— είναι δυνατόν να χορηγείται πρόσθετη ενίσχυση καλύπτουσα ποσοστό έως και 100 % των πρόσθετων δαπανών που προκύπτουν από τη χρήση παραδοσιακών υλικών τα οποία είναι απαραίτητα για τη διατήρηση των παραδοσιακών στοιχείων των κτιρίων.

3. Ενισχύσεις για την πληρωμή ασφαλίστρων:

— το επίπεδο της δημοτικής συγχρηματοδότησης αντιστοιχεί στη διαφορά μεταξύ του ποσοστού συγχρηματοδότησης των ασφαλίστρων από τον κρατικό προϋπολογισμό και ποσοστού έως και 50 % των επιλέξιμων δαπανών ασφαλίστρων για την ασφάλιση των καλλιεργειών και των καρπών, και για την ασφάλιση του ζωικού κεφαλαίου έναντι ασθενειών.

4. Ενισχύσεις αναδασμού:

— έως 100 % των πραγματικών νομικών και διοικητικών δαπανών.

5. Ενισχύσεις για την ενθάρρυνση της παραγωγής γεωργικών προϊόντων ποιότητας:

— έως 100 % των πραγματικών δαπανών· η ενίσχυση χορηγείται υπό μορφή επιδοτούμενων υπηρεσιών και δεν περιλαμβάνει άμεση καταβολή χρηματικών ποσών σε παραγωγούς.

6. Παροχή τεχνικής υποστήριξης:

— έως 100 % των δαπανών εκπαίδευσης και κατάρτισης, παροχής συμβουλευτικών υπηρεσιών από τρίτους, διοργάνωσης φόρουμ, διαγωνισμών, εμποροπανηγύρεων και εκθέσεων, δημοσιεύσεων και σελίδων στο διαδίκτυο. Η ενίσχυση χορηγείται υπό μορφή επιδοτούμενων υπηρεσιών και δεν περιλαμβάνει άμεση καταβολή χρηματικών ποσών σε παραγωγούς

Ημερομηνία έναρξης εφαρμογής: Ιανουάριος 2008

Διάρκεια εφαρμογής του καθεστώτος ενισχύσεων ή χορήγησης της μεμονωμένης ενίσχυσης: Έως τις 31.12.2013

Στόχος της ενίσχυσης: Στήριξη ΜΜΕ

Παραπομπή σε άρθρα του κανονισμού (ΕΚ) αριθ. 1857/2006: Το κεφάλαιο ΙΙ του σχεδίου κανόνων σχετικά με τη χορήγηση κρατικών ενισχύσεων υπέρ της γεωργικής και της αγροτικής ανάπτυξης στον δήμο Cankova προβλέπει μέτρα που συνιστούν κρατικές ενισχύσεις σύμφωνα με τα ακόλουθα άρθρα του κανονισμού (EΚ) αριθ. 1857/2006 της Επιτροπής, της 15ης Δεκεμβρίου 2006, σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στον τομέα της παραγωγής γεωργικών προϊόντων και για την τροποποίηση του κανονισμού (ΕΚ) αριθ. 70/2001 (ΕΕ L 358 της 16.12.2006, σ. 3):

άρθρο 4: Επενδύσεις σε γεωργικές εκμεταλλεύσεις για τους σκοπούς της πρωτογενούς παραγωγής,

άρθρο 5: Διατήρηση παραδοσιακών τοπίων και κτιρίων,

άρθρο 12: Ενισχύσεις για την πληρωμή ασφαλίστρων,

άρθρο 13: Ενισχύσεις αναδασμού,

άρθρο 14: Ενισχύσεις για την ενθάρρυνση της παραγωγής γεωργικών προϊόντων ποιότητας,

άρθρο 15: Παροχή τεχνικής υποστήριξης στον γεωργικό τομέα

Ονομασία και διεύθυνση της χορηγούσας αρχής:

Občina Cankova Cankova 25 SLO-9261 Cankova

Διεύθυνση στο Διαδίκτυο: http://www.uradni-list.si/1/ulonline.jsp?urlid=2007124&dhid=93792

Λοιπές πληροφορίες: Το μέτρο της πληρωμής των ασφαλίστρων για την ασφάλιση των καλλιεργειών και των καρπών επεκτείνεται και στα ακόλουθα δυσμενή καιρικά φαινόμενα που μπορούν να εξομοιωθούν με θεομηνία: εαρινός παγετός, χαλάζι, κεραυνοί, πυρκαγιές προκληθείσες από κεραυνούς, καταιγίδες και πλημμύρες.

Οι δημοτικοί κανόνες πληρούν τις απαιτήσεις του κανονισμού (ΕΚ) αριθ. 1857/2006 ως προς τα μέτρα που πρέπει να θεσπισθούν από τους δήμους, καθώς και τις εφαρμοστέες γενικές εκτελεστικές διατάξεις (διαδικασία χορήγησης, σώρευση, διαφάνεια και έλεγχος των ενισχύσεων)

Drago VOGRINČIČ

Δήμαρχος του Δήμου Cankova